NaiveNeuron/SloPal huggingface dataset:
Kadúc, Miroslav, poslanec NR SR (2013-09-17):
Ďakujem. Tak ako rečníkom pred vami, dovoľte mi poďakovať vám, že ste sa zúčastnili tejto schôdze. Rovnako ďakujem aj divákom teda, ktorí pozerajú online prenos, a v neposlednom rade vy ste povedali, že, a ste sa pridali k tejto schôdzi a treba zdôrazniť, že nebyť pani Heleny Mezenskej, asi tu dnes nesedíme. Ona našla odvahu povedať, čo si myslí, a ona bola prvá, ktorá poukázala na tie zásadné veci, ktoré sa dejú v SPP, a to už vlastne ku koncu minulého roka. Dnes týmto to vlastne iba vyvrcholilo. A ja len toľko, že treba to oceniť a poďakovať. Ďakujem.
Hrušovský, Pavol, podpredseda NR SR (2010-10-15):
Panie poslankyne, páni poslanci, hlasujeme o návrhu prideliť zákon výborom, určiť gestorský výbor a lehotu, v ktorej majú výbory návrh prerokovať. (Hlasovanie.) 140 prítomných, 77 za, 61 sa zdržalo, 2 nehlasovali. Návrh sme schválili. Ďakujem, pán poslanec. Poprosím pána poslanca Markoviča, aby z poverenia výboru pre zdravotníctvo predložil návrhy hlasovaní k vládnemu návrhu zákona, ktorým sa mení a dopĺňa zákon o zdravotnom poistení a o poisťovníctve, ktorý prerokovávame ako tlač č. 113. Pán poslanec. (Hlasovanie o vládnom návrhu zákona, ktorým sa mení a dopĺňa zákon č. 580/2004 Z. z. o zdravotnom poistení a o zmene a doplnení zákona č. 95/2002 Z. z. o poisťovníctve a o zmene a doplnení niektorých zákonov v znení neskorších predpisov , tlač 113.)
P. Hrušovský, predseda NR SR: (2003-10-31):
(Hlasovanie.) Prítomných je 128 poslancov, za 53, proti 57, zdržalo sa 18. Neschválili sme uvedené body zo spoločnej správy.
K. Sárközy, poslankyňa: (2008-02-13):
Už tu bolo spomenuté, akú legislatívnu povinnosť má Národná rada. Pán poslanec, mne pamäť dobre slúži. Vy ste síce mladý poslanec, ale ja sa pamätám, ako pán poslanec Číž a pán poslanec Fico sedeli tu predo mnou v minulom volebnom období a ako pri týchto zákonoch, ktoré boli v legislatívnom skrátenom konaní, reagovali. Zhodou okolností pán podpredseda Číž. Čo si predstavuje vláda o tejto Národnej rade. Ako si takéto niečo dovoľujú. Pri všetkých zákonoch a nielen pri tých, ktoré boli v skrátenom legislatívnom konaní predkladané. Takže ja som to chcela len ozrejmiť, aby sme na tieto veci nezabúdali. Teraz, keď už sedia na druhej strane, tak už majú na to iný názor. Ďakujem pekne.
Hort, Milan, podpredseda NR SR (2010-11-03):
Ďalej do rozpravy je prihlásený pán poslanec Miroslav Beblavý, nech sa páči.
B. Bugár, podpredseda NR SR: (2002-07-02):
(Hlasovanie.) Prítomných 103 poslancov, za návrh hlasovalo 100, zdržal sa 1, nehlasovali 2. Konštatujem, že sme prijali návrh, aby sme tento návrh prerokovali v treťom čítaní. Pristúpime k tretiemu čítaniu . Otváram rozpravu o návrhu v rámci tretieho čítania a pýtam sa, či sa hlási niekto do rozpravy. Nie je to tak. Vyhlasujem rozpravu za skončenú. Pán poslanec, môžeme pristúpiť k hlasovaniu ako o celku? J. Cuper, poslanec: Áno. Pán predsedajúci som rád, lebo myslím, že to bol jeden z mála návrhov vládnych, ktorý bol pripravený veľmi perfektne, za čo treba poďakovať Generálnej prokuratúre. Takže, vážený pán predsedajúci, dajte hlasovať o vládnom návrhu zákona o odbornej príprave zamestnancov prokuratúry, ktorý ste dostali ako tlač 1512.
Laššáková, Jana, podpredsedníčka NR SR (2014-06-04):
Pán poslanec, mali ste dať procedurálny návrh.
Pellegrini, Peter, predseda NR SR (2024-02-08):
Prezentujme sa a hlasujme o bode 160 druhého pozmeňujúceho návrhu pána poslanca Galka. (Hlasovanie.) Prítomných 104, za 6, proti 76, zdržalo sa 21, 1 nehlasoval. Tento návrh sme neschválili.
Blanár, Juraj, podpredseda NR SR (2022-09-27):
Teraz o slovo požiadal v zmysle rokovacieho poriadku pán podpredseda Národnej rady Grendel, ktorému ho udeľujem a zároveň informujem, že po ňom vystúpi pán poslanec Mizík, písomne prihlásený do rozpravy. Nech sa páči, pán podpredseda.
Karahuta, Jaroslav, poslanec NR SR (2021-09-30):
Ďakujem pekne za slovo. Plast je v podstate taký istý problém ako repka. Všade ju vidíme a je to problém len preto, lebo nevieme s týmto odpadom, hlavne plastovým rozumne nakladať. Pokiaľ by sme z repky vyrobili repkový olej, máme vlastného oleja iba 10 %, tak ľudia by sa na to pozerali ináč a to isté s plastom. Ja, ja mám výhrady voči energetickému zhodnocovaniu plastov. Ja som za to, aby sme urobili maximum, a to je úloha ministerstva životného prostredia, aby sme ho recyklovali, ten plast do surovín z jednoduchého dôvodu. Takto recyklovaný plast nám šetrí to najcennejšie, čo máme, a to sú prírodné zdroje. My keď sme včera večer sedeli nad tým pozmeňovákom, tak som hovoril, že Poliaci, Poliaci teraz stavajú veľký závod na, na spracovanie, recykláciu tetrapakov. Nie preto, že by, že by chceli tu energeticky zhodnocovať, ale preto, lebo to je surovina na ďalšie spracovanie. To isté, informácia z Európy, prestanú sa používať železo, armatúra do betónov, nahrádza sa plastom. Čiže plast je veľmi vzácna surovina a má výhodu tú, že máme jej milióny ton, stačí iba tie skládky rozobrať, vytriediť a recyklovať a zhodnotiť a zachrániť tak prírodné zdroje. Ďakujem pekne.
M. Číž, podpredseda NR SR: (2007-09-04):
Slovo má spravodajkyňa pani Vaľová.
R. Kaliňák, podpredseda vlády a minister vnútra SR: (2009-12-01):
Novelou zákona si Štatistický úrad súčasne plní aj povinnosť, ktorá mu vyplýva s vládou ustanovenej zodpovednosti za prijatie príslušných opatrení na vnútroštátnej úrovni k novo prijímaným štatistickým nariadeniam a rozhodnutiam Európskych spoločenstiev a Európskej únie. Z hľadiska vplyvu na informatizáciu spoločnosti je významné vytvorenie legislatívnych podmienok pre elektronické podávanie štatistických formulárov spravodajskými jednotkami, poskytovanie údajov a informácií z administratívnych zdrojov a zo štatistických registrov elektronickou formou medzi jednotlivými subjektmi pôsobiacimi v oblasti štatistiky, a to ako na vnútroštátnej úrovni, tak v rámci európskeho štatistického systému. Súčasne sa návrhom upravujú aj niektoré ustanovenia platného zákona, ktoré skvalitňujú a sprehľadňujú jeho vecnú aplikáciu. Ďakujem pekne za podporu tohto zákona.
Zelník, Štefan, poslanec NR SR (2018-09-13):
... ani bez diskusie. Klamete! Na výbore pre zdravotníctvo predsa sme ešte v minulom roku zriadili komisiu pre vzdelávanie. Bolo to, bola konzultácia s Komorou sestier a pôrodných asistentiek. Bola konzultácia s Asociáciou nemocníc a s Asociáciou súkromných lekárov, ktorí to všetci vítajú. Toto nie sú, toto nie sú nejaké náhodné alebo len tak, že niekoho napadne a premenuje pracovníka a zvýši mu kompetencie. Dámy a páni, viete, o aké kompetencie sa zvyšuje teda tomu pôvodnému asistentovi? O to, aby mohol napríklad merať krvný tlak, aby mohol merať pulz, aby mohol podať injekciu pri diabete, aby mohol podať fraxiparín, čo si bežní pacienti, keď idú z nemocnice, pichajú sami. Ale stredoškolsky vzdelaný človek to nemôže robiť, pretože podľa pani Cigánikovej by veľmi vážne ohrozil poskytovanie zdravotnej starostlivosti. Vieme dobre, že chýba nám okolo 2 500 až 3 000 zdravotných sestier. Ako to chceme riešiť, prosím vás? (Prerušenie vystúpenia predsedajúcim.)
Solymos, László, poslanec NR SR (2011-12-02):
Ďakujem pekne. Vážený pán predsedajúci, vážené pani poslankyne, vážení páni poslanci, Výbor Národnej rady pre hospodárstvo, výstavbu a dopravu ma určil za spravodajcu k vládnemu návrhu zákona o bezpečnosti hračiek a o zmene a doplnení niektorých zákonov (tlač 564) a podľa zákona o rokovacom poriadku podávam v prvom čítaní spravodajskú informáciu o predmetnom návrhu zákona. Návrh zákona bol doručený poslancom v zákonom ustanovenej 15-dňovej lehote pred schôdzou Národnej rady. Konštatujem, že uvedený návrh spĺňa po formálno-právnej stránke náležitosti uvedené v § 67 a 68 zákona Národnej rady o rokovacom poriadku, ako i náležitosti určené v legislatívnych pravidlách. Vychádzajúc z oprávnení, ktoré pre mňa ako spravodajcovi vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) rokovacieho poriadku na tom, že po rozprave odporučí uvedený návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 11. novembra 2011 č. 581 podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a výbor pre hospodárstvo, výstavbu a dopravu. Za gestorský výbor navrhujem výbor pre hospodárstvo, výstavbu a dopravu. Odporúčam, aby výbory predmetný návrh zákona prerokovali v druhom čítaní vo výboroch do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní. Pán predsedajúci, otvorte všeobecnú rozpravu. Ďakujem.
Pellegrini, Peter, podpredseda NR SR (2020-07-24):
Pán poslanec Drdul.
P. Paška, predseda NR SR: (2007-03-27):
Ako ďalší vystúpi pán poslanec Kubovič.
Glenda, Tibor, poslanec NR SR (2015-06-16):
Ďakujem pekne. Vážený pán predseda, v rozprave vystúpil poslanec Hlina. Procedurálne návrhy neboli podané, preto prosím, pán predseda, aby ste dali hlasovať o tom, že Národná rada Slovenskej republiky sa uzniesla v súlade s § 73 ods. 3 písm. c) zákona o rokovacom poriadku prerokovať predložený návrh zákona v druhom čítaní.
V. Jánoš, poslanec: (2007-10-24):
Predmetná smernica vyžaduje, aby všetky jestvujúce veľké spaľovacie zariadenia plnili od 1. 1. 2008 emisné limity v nej ustanovené. Výnimky umožňujú len pri prevádzke zariadenia na dožitie pre obmedzený počet prevádzkových hodín. V súčasnosti platná právna úprava ochrany ovzdušia umožňuje týmto zariadeniam uplatňovať výnimky z emisných limitov bez obmedzenia počtu prevádzkových hodín do 31. 12. 2010. Súlad so spomenutou smernicou sa dosiahne práve skrátením termínu pre možnosť uplatňovania národnej výnimky a taktiež zrušením národného emisného limitu pre zariadenia, ktoré si budú uplatňovať túto výnimku na dožitie pre obmedzený počet prevádzkových hodín. To znamená, že schválením tejto novely a následne aj úpravou vykonávacieho predpisu k zákonu o ovzduší, mám na mysli vyhlášku Ministerstva životného prostredia Slovenskej republiky pod č. 706/2002 Z. z. v znení neskorších predpisov, by sa umožnila veľkým spaľovacím zdrojom prevádzka pri obmedzenom počte hodín bez emisných limitov v období rokov 2008 – 2015, avšak v celkovom počte prevádzkových hodín 20-tisíc. V prípade, ak by bol aj naďalej zachovaný súčasný právny stav, došlo by po roku 2010, dokedy sa vlastne umožňuje týmto spaľovacím zdrojom uplatňovať výnimky z emisných limitov bez obmedzenia počtu prevádzkových hodín, k výraznému poklesu produkcie, hlavne v oblasti výroby elektrickej energie, ale taktiež ťažby hnedého energetického uhlia, čo v konečnom dôsledku by malo negatívny dopad jednak na verejné financie, ako aj na stav zamestnanosti v jednotlivých regiónoch. Zachovanie doterajšej platnej právnej úpravy by tiež ovplyvnilo vo veľkej miere vývoj cien elektrickej energie v budúcnosti, a to v tom zmysle, že by bol veľký predpoklad na možné zvýšenie cien tejto energie. V súvislosti so skrátením termínu možnosti uplatňovania výnimiek z emisných limitov z roku 2010 na rok 2007 upravenom v zákone o ovzduší je taktiež potrebné vykonať aj úpravu platenia poplatkov po roku 2007 pre zdroje znečisťovania ovzdušia, ktoré si výnimku do konca roku 2010 mohli uplatňovať. Táto úprava sa navrhuje práve novelizáciou zákona o poplatkoch za znečisťovanie ovzdušia. Vážené dámy, vážení páni, záverom chcem ešte dodať, že návrh zákona je v súlade s Ústavou Slovenskej republiky, zákonmi Slovenskej republiky, ako aj medzinárodnými dokumentmi, ktorými je Slovenská republika viazaná. Predložený návrh zákona je v súlade s právom Európskych spoločenstiev a právom Európskej únie. Vážená pani podpredsedníčka, vážené pani poslankyne, páni poslanci, dovoľujem si vás týmto požiadať, aby ste predložený návrh na vydanie zákona, ktorým sa mení a dopĺňa zákon o ovzduší a zákon o poplatkoch za znečisťovanie ovzdušia, prerokovali a schválili ho v navrhovanej podobe. Ďakujem pekne.
M. Dzurinda, poslanec: (2006-08-02):
Pán Zala neuchádzate sa o môj hlas, lebo ich máte dosť, veď sme, myslím, normálni. Argumenty podľa môjho názoru jednoducho nie sú dôvodom ani na cezprílišnú nervozitu, veď ešte iba začínate, pán predseda vlády. A nie je ani dôvod na také detinské vynášanie klebiet z našich rozhovorov a nepresné parafrázy. Toto nie sú dôvody. Argumenty sú dôvodom na protiargumenty, na to, aby sa vytvárala pôda na diskusiu a slobodnú súťaž medzi takýmito argumentmi. Pán poslanec Chovanec, no hocičo sa dá povedať. Vy sa vraciate. Vraciate sa do obdobia, keď sme mali obrovské problémy získať investície, keď vládol protekcionizmus, keď sme naozaj štvali ľudí, ktorí boli výkonní, pracovití, odvážni, vzdelaní, dokázali riskovať. Vraciate sa do obdobia, keď sme zahraničnou politikou nezískavali iba dobré renomé, ale, povedzme, ani investície. Ale vraciate sa do obdobia, keď začínate vysvetľovať, keď musíte vysvetľovať, keď čelíte tlaku. Ešte ste ani poriadne nezačali a ste sa dostali do veľkej zahraničnopolitickej defenzívy. Vraciate sa. A vraciate sa k problémom. Program je programom návratu k prekonaným ťažkostiam. Je tam plno naozaj bezbrehého populizmu. To nie je ani neslušné slovo, ani urážka. Je to môj názor. Srší z vládneho programu bezradnosť. A to, že naozaj vláda pod vedením pána Fica... (Prerušenie vystúpenia časomierou.)
Danko, Andrej, predseda NR SR (2018-11-29):
Ďakujem. Otváram rozpravu. Do rozpravy som dostal písomne prihlásených pánov poslancov Hegera a pani poslankyňu Kiššovú. Nech sa páči, pán poslanec Heger.
Ďuriš Nicholsonová, Lucia, podpredsedníčka NR SR (2017-01-31):
Pán poslanec Drobný, nech sa páči do rozpravy. A vidím váš procedurálny, pán poslanec Beblavý, ak dovolíte, po rozprave.
Holjenčík, Jozef, predseda Úradu pre reguláciu sieťových odvetví (2013-09-24):
Keď dovolíte, ja by som chcel požiadať pánov poslancov, aby sme dokončili tento bod, pretože ja zajtra mám zahraničnú pracovnú cestu, ktorá je dlhodobo plánovaná a neodkladná, aby som mohol teda na niektoré veci reagovať. (Prerušenie vystúpenia predsedajúcou.)
Marosz, Ján, poslanec NR SR (2017-10-11):
Ďakujem za slovo. Pán kolega Budaj, vrátim sa k tomu praktickému, keď hovoríš, že sa oslabí činnosť Ústavu pamäti národa. Žiadna inštitúcia alebo organizácia nemôže byť manažovaná alebo dobre spravovaná bez hlavy, bez predsedu. To jednoducho nejde. Takže ak sa domnievaš, že hrozí likvidácia toho Ústavu pamäti národa, tak naozaj to k tomu smeruje, lebo nejaký kolektívny orgán alebo kolektivizácia ako taká tu už raz bola a jednoducho túto inštitúciu takýmto spôsobom tento stav zlikviduje. Nebude to správne a nie je to dobré, že bude takýmto spôsobom odstránený a oslabený post, pozícia predsedu správnej rady. To je prvá časť. No a v druhej časti by som chcel poukázať na ten morálny aspekt, kde aj tie dcéry politických väzňov čakajú práve aj vďaka Ústavu pamäti národa akúsi satisfakciu a doslova hovoria, že my sme odpustili, ale čakáme, že niekto politickým väzňom a ich rodinám povie: „Prepáčte“. A ony samy tvrdia, že namiesto „prepáčte“ touto novelou sa im hovorí, že už s tým „dajte pokoj“. A preto vyzývajú, aby táto likvidačná novela nevstúpila do platnosti. Čiže naozaj my ako spoločnosť máme dlh voči politickým väzňom, voči ich rodinám a takýmto spôsobom namiesto „prepáčte“ hovoríme týmto ľuďom „dajte pokoj“.
Heger, Eduard, poslanec NR SR (2018-10-17):
Ďakujem pekne. Začnem s pánom Mihálom. Veľká vďaka za tú genézu, lebo naozaj tá teda je povzbudzujúca v tom, že ako keby dáva nádej, že oplatí sa diskutovať a že niekedy to môže priniesť tie výsledky. Takže veľká vďaka za tú genézu. Aj vďaka teda pánu ministrovi za to, že doplnil tú informáciu, že to nie je toho súčasťou. Pán Číž, ja určite som rád, keď vy sa zapojíte do diskusie. Ja vás považujem za diskutéra, ktorý vždy nejakým spôsobom obohatí tú diskusiu. Takže veľká vďaka. Ja by som ale ostal pri tom, že ten dôraz toho môjho krátkeho vystúpenia bol skôr na tej prvej časti, a to je to, že sa lúčime vlastne týmto zákonom s tým postupným prechodom na UNITAS, a to je to, čo je podľa mňa na tomto návrhu zlé. Ale teda vďaka za reakciu aj k tej solidarite.
Zmajkovičová, Renáta, podpredsedníčka NR SR (2012-08-06):
Pán poslanec, ja by som vás chcela poprosiť, tak ako všetkých ostatných, skrátené legislatívne konanie.
Goga, Pavol, poslanec NR SR (2013-10-29):
Ďakujem, pán predseda. Prosím, dajte hlasovať o návrhu zákona ako celku s odporúčaním gestorského výboru ho schváliť.
Nemec, Richard, poslanec NR SR (2022-03-24):
Ďakujem, pán predsedajúci. Ja už len krátko, trošku to, budem reagovať na rečníka, to je Karol, ale omluvím sa Mati Šofranko, ktorá, ktorej som nepoďakoval, lebo hádžeme tu do vreca všeckých učiteľov a učiteľky, ktoré sa venujú tým našim detičkám a naozaj to nerobia všetci zle. Ja len chcem podotknúť to, že tá stúpajúca obezita a cukrovka je žalostná, a preto, preto by sme sa mali komplexne na to dívať, akurát to. A verím tomu, že, mám tri deti a ktorým tiež, mám rôzne pohľady na tú telesnú výchovu, ale vravím, chcem aj vyzdvihnúť tie učiteľky, ktoré tým deťom naozaj dajú tú pohybovú kultúru a ten šport do toho telíčka naozaj poctivo, takže nie všetkých hádzať treba do jedného vreca. A ešte k tomu incidentu. Tak jak som povedal, že si vážim aj ruských športovcov vrcholových, tak na druhej strane aj odsudzujem, čo Putin tu pácha na Ukrajine. Ďakujem.
Paška, Pavol, predseda NR SR (2014-02-11):
Pán predseda Huba.
Kuriak, Milan, poslanec NR SR (2022-11-09):
Ďakujem. Kolega Marián, samosprávy si z pomoci rodinám s deťmi urobili politiku. Je zarážajúce, čo stváral ZMOS a ako samosprávy robili všetko pre to, aby pomoc rodinám zmarili. Samozrejme, česť výnimkám niektorých zástupcov samospráv. Je smutné, že s veľkým zanietením sa k zmareniu pomoci rodinám s deťmi pripojila aj naša pani prezidentka, ktorá, ktorá je prezidentkou len pre určitú skupinu ľudí. Zamýšľam sa nad tým, že ZMOS, keď vyvíjal takúto obrovskú iniciatívu a robil všetko pre marenie pomoci, že či pán Kaliňák, riaditeľ kancelárie ZMOS-u, či už vtedy náhodou nevedel, pred niekoľkými mesiacmi, že bude kandidovať na župana, a takouto neľudskou formou si získaval politické body. Naozaj teraz je čas, ako tu už bolo od niektorých kolegov spomenuté, že teraz je čas pomôcť rodinám s deťmi, ktoré sú najviac postihnuté. Je zarážajúce, že samosprávam sa marí, že nedostanú pomoc v plnej výške, ako by si predstavovali, ale teraz je čas, aby sme si utiahli otá... opasky, aby sme sa uskromnili. Čo by takí zamestnanci a podnikatelia v gastre dali za akúkoľvek pomoc pre gastro. Uspokojili by sa naozaj aj s pár drobnými. Takže naozaj znova chcem pripomenúť, že samosprávy si zvykli na šafárenie, samozrejme, česť výnimkám, nechcem hádzať všetkých do jedného vreca, ale mám s mnohými skúsenosťami, ako nehospodárne narábali s financiami všetkých ľudí, takže naozaj je čas pomôcť aj rodinám a nemyslieť iba na seba. Ďakujem.
Pčolinský, Peter, poslanec NR SR (2019-04-05):
Ďakujem pekne, pán Jakab, za vaše vystúpenie. Dovolím si nesúhlasiť s niektorými vašimi tvrdeniami. Vychvaľovali ste tu pána ministra dopravy za skvele odvedenú prácu, ale ja mám, ja mám takú otázku na vás: Prečo potom, keď tá práca je taká skvelá a všetko šľape, ako má, prečo potom mnohí poslanci tohto parlamentu zo Zemplína chodia cez Maďarsko, nie cez Slovensko? Vraveli ste tu, že každý človek, ktorý sa pozrie na tú mapu cestnej siete na Slovensku, že musí uznať, ako to dobre šľape. No, bohužiaľ, ja keď sa pozriem na mapu, na cestnú mapu Slovenskej republiky, tak mne sa chce skôr plakať. Ďakujem.
Ďuriš Nicholsonová, Lucia, podpredsedníčka NR SR (2019-06-24):
Dve faktické poznámky, končím možnosť prihlásiť sa s faktickou poznámkou. Pán poslanec Heger.
Paška, Pavol, predseda NR SR (2013-09-11):
Prerušujem rokovanie o tomto bode programu. Dámy a páni, budeme hlasovať o prerokovaných bodoch. Poprosím vás o registráciu. Pán poslanec Hlina, chcem vás požiadať, aby ste zaujali svoje miesto. (Poslanec Hlina sedí na mieste vyhradenom pre predsedu vlády SR.) Pán poslanec Hlina, vaše miesto je potenciálne aj táto stolička, netreba k tomu veľa. (Smiech v sále.) Bohuchovaj, ak by to bolo. Ale poprosím vás, aby ste zaujali svoje miesto. Pán poslanec, choďte na svoje miesto, prihláste sa, veľmi rád vám dám slovo. Pán poslanec Hlina, ešte raz vás žiadam, aby ste si išli sadnúť na miesto, ktoré máte určené ako poslanec, a odkiaľ môžete uplatniť všetky svoje práva a nároky tak, ako hovorí zákon. (Poslanec Hlina ďalej sedí na mieste vyhradenom pre predsedu vlády SR.) Prerušujem rokovanie. Vyhlasujem 15-minútovú prestávku. (Pätnásťminútová prestávka.) (Po prestávke.)
Huba, Mikuláš, poslanec NR SR (2014-09-10):
Ďakujem, ďakujem pekne za slovo. Milý Janko, chcel by som zdieľať tvoj optimizmus a dôveru voči dobrým zámerom predkladateľa tohto legislatívneho zámeru. Ja, bohužiaľ, v celom kontexte tejto kauzy, niečo sa tu už povedalo, niečo sa nepovedalo, niečo sa povedalo pred dvoma mesiacmi a dosť veľa sa povedalo, ale aj na základe skúseností, ktoré mám s tým, ako toto ministerstvo a táto vláda narába s prírodnými zdrojmi a aký je postoj ku chránenej prírode, k lesom, k pôde a napokon k samotne vode, nemôžem, žiaľ, veriť v poctivosť zámerov predkladateľa, aj keby som úprimne chcel, takže v tom sa asi troška líšime. Ďakujem.
Šipoš, Michal, poslanec NR SR (2022-05-03):
Ďakujem pekne. Vážený pán predsedajúci, v mene troch poslaneckých klubov OĽANO, SaS, SME RODINA podávam tento procedurálny návrh, aby sa bodom 7 žiadosť Generálnej prokuratúry Slovenskej republiky o vydanie súhlasu na vzatie do väzby poslanca Národnej rady Slovenskej republiky, tlač 1010, pokračovalo dnes od deviatej hodiny až do jeho prerokovania a aby sa rokovalo aj po 19. hodine s tým, že tento bod bude mať prednosť pred termínovanými bodmi a po jeho prerokovaní sa nanovo určí termínovanie jednotlivých bodov, ktoré v dôsledku prednostného prerokovania tlače 1010 neboli prerokované. Po prerokovaní bodu 7, tlač 1010, sa bude pokračovať bodom 64, návrh poslancov Národnej rady Slovenskej republiky Jozefa Lukáča a Miloša Svrčeka na vydanie zákona, ktorým sa dopĺňa zákon č. 296/2020 Z. z. o trinástom dôchodku a o zmene a doplnení niektorých zákonov, tlač 914, a následne bude rokova... (Prerušenie vystúpenia časomerom.)
Kollár, Boris, predseda NR SR (2020-09-16):
Prosím, nechajte dokončiť pána poslanca.
E. Angyalová, poslankyňa: (2005-01-18):
A chcela by som vám prečítať niečo, čo považujem za pomerne vážnu analýzu, aj keď je to len zdroj, ktorý je mediálny, ale možno by bolo dobre, keby ste sa k tomu vyjadrili. Je tu právna analýza memoranda, ktoré s tým Truthheimom bolo spísané. Píše sa tu: „Z memoranda nie je jasné, či po umorení sumy zodpovedajúcej kapitálovému vstupu Truthheimu prednostným vyplácaním podielov na zisku sa pomer podielu Truthheimu a štátu na zisku vráti na hodnoty zodpovedajúce pomeru ich podielov na základnom imaní, to teda znamená na 66 % : 34 %,“ ak by to tak malo byť, a vy ste vraveli, že to tak má byť, „návrat si bude vyžadovať podľa Obchodného zákonníka zmenu stanov správcu a. s. Na zmenu stanov však bude potrebný súhlas oboch akcionárov. Inak povedané, ak spoločnosť Truthheim nebude súhlasiť s tým, zostane pomer podielov Truthheimu a štátu na zisku 90 % : 10 %.“ Chcela by som počuť váš názor na túto analýzu. (Potlesk.)
Bobík, Jozef, poslanec NR SR (2015-11-19):
Vážený pán minister, v úvode ste sa pokúsili nahradiť aj moju manželku. Tiež si častokrát myslí, že vie, čo ja si myslím, ale väčšinou sa mýli a aj vy ste sa v tomto prípade pomýlili. (Smiech v pléne.)
Laurenčík, Milan, podpredseda NR SR (2022-02-22):
Procedurálny návrh má pán poslanec Robert Fico, nech sa páči.
Sulík, Richard, predseda NR SR (2011-02-01):
Do rozpravy, ďakujem pekne, ale pred vami sa ešte prihlásila písomne pani poslankyňa Vášáryová. (Reakcia spravodajkyne.) Takže nech sa páči, máte slovo. Potom písomne prihlásená pani poslankyňa Vášáryová. Poprosím pekne dať to na tabuľu. Páni, hore. Dobre.
J. Laššáková, poslankyňa: (2006-08-03):
Takisto ja vidím jasný záväzok spraviť poriadok v legislatívnej oblasti, hlavne čo sa týka prijímania návrhov zákonov a ich neustálych zmien. Nechcem sa vracať do minulosti, ale keď si pozrieme, v minulom volebnom období skutočne sme prijímali novely ešte zákonov, ktoré ani nenadobudli účinnosť. To znamená, že v legislatívnej oblasti, za ktorú ste boli, pán poslanec, ako minister zodpovedný, skutočne sa nespravilo veľa a vôbec nie je taký prehľadný poriadok a stabilita právneho poriadku taká, aká by sa vyžadovala. Takisto oceňujem to, že vláda sa chce vrátiť k prehodnoteniu tzv. optimalizácie súdnej sústavy. Myslím si, že bolo nešťastné rušiť niektoré súdy, čím sa naozaj dostupnosť občanov k ochrane svojich práv zmarila. Ja na rozdiel od vás nemám obavy, že Slovensko ovládnu mafie, že tu nebude vládnuť právo a spravodlivosť, a držím palce, aby sa pomery v legislatívnej oblasti, ako aj vo fungovaní justície zmenili. Ďakujem pekne. (Potlesk.)
P. Hrušovský, predseda NR SR: (2004-07-06):
vládny návrh zákona, ktorým sa mení a dopĺňa zákon č. 431/2002 Z. z. o účtovníctve v znení zákona č. 562/2003 Z. z. , ktorý prerokúvame ako tlač 765. Pán podpredseda vlády, máte slovo.
Ďuriš Nicholsonová, Lucia, podpredsedníčka NR SR (2018-10-18):
Chcete sa staviť? (Smiech v pléne.)
V. Palko, minister vnútra SR: (2004-03-11):
Vzhľadom na to, že sa Slovenská republika v prístupovej zmluve do Európskej únie zaviazala aplikovať platné acquis communautaire aj v oblasti azylu, je potrebné, aby pristúpila k Dublinskému dohovoru. Hoci od septembra 2003 Dublinský dohovor z roku 1990 nahradilo Dublinské nariadenie, tzv. Dublin II, je potrebné pristúpiť k tomuto dohovoru, nakoľko Dublinský dohovor sa v súčasnosti aplikuje medzi členskými štátmi EÚ a Dánskom, a to až do času, kým nebude uzavretá dohoda umožňujúca aj účasť Dánska na Dublinskom nariadení. Návrh bol prerokovaný a schválený určenými výbormi bez pripomienok. Z rokovaní nevyplynuli žiadne pozmeňujúce návrhy, preto si vás, vážené panie poslankyne, vážení páni poslanci, dovoľujem požiadať o vyjadrenie vášho súhlasného stanoviska. Ďakujem.
Ľ. Petrák, poslanec: (2007-05-16):
Skutočne poviem, zhodujeme sa v tom, čo sme spolu tvrdili. Ale ja som diskutoval o tomto probléme so zástupcami Národného inšpektorátu práce a ich vyjadrenie bolo také, že súčasná definícia v Zákonníku práce a v ďalších predpisoch im neumožňuje právne uchopiť tento problém a ľudí, ktorých nájdu na pracovisku, nemôžu označiť za porušovateľov zákona. Tu je podstata toho problému. Ja neviem, že či toto stačí na to, aby sme ten problém právne uchopili, ale minimálne je to krok vpred a snaha niečo urobiť. Druhý problém, ktorý tu je, je problém personálny. My môžeme vytvoriť akékoľvek zákonné predpoklady, pokiaľ nebude dostatočná kontrola, tak jednoducho nemáme šancu ten problém vyriešiť. A tu treba jednoznačne povedať, že treba posilniť počty ľudí v Národnom inšpektoráte práce a osobne si myslím, že ani presťahovanie inšpektorátu z Bratislavy do Košíc nebolo najšťastnejším riešením, ale možno je to vec osobného názoru.
Sulík, Richard, predseda NR SR (2011-06-17):
Pán poslanec Madej, ako vidíte, mám veľkú snahu vám vyjsť v ústrety, lebo si cením dobré vzťahy k opozícii, s opozíciou, a preto (ruch a smiech sále) budeme hlasovať ešte raz nielen o tom, že hlasujeme, že rokujeme... (Ruch v sále.) Poprosím kľud v miestnosti. Keď si pán poslanec Madej želá, aby to bolo presne takto, lebo evidentne sa bavíme o podstatných veciach, budeme teda hlasovať ešte raz o tom, že rokujeme nepretržite aj po 16.00 hodine. Do skončenia, do prerokovania, do skrátka všetkého, no. (Potlesk a ruch v sále.) Prosím, hlasujte teraz. (Hlasovanie.) Z prítomných 76 poslancov hlasovalo 75 za, 1 sa zdržal. Pán Madej, dúfam, že teraz ste spokojný už aj vy, a schválili sme, že teda rokovanie bude pokračovať nepretržite aj po 16.00 hodine. Teraz by som vás chcel informovať o tom... Pán poslanec Glváč, nech sa páči procedurálny návrh.
Žiga, Peter, podpredseda NR SR (2023-11-28):
Na vaše vystúpenie štyri faktické poznámky. Prvý, pán poslanec Pročko.
Janckulík, Igor, poslanec NR SR (2020-02-20):
Ďakujem za slovo. Pán kolega Baránik, neviem, či ste tam mali ešte v zozname, ale nespomenuli ste aj Národný futbalový štadión, 25 miliónov euro. Ak nemáte, tak si ho tam doplňte. A s týmito ste trafili úplne klinček po hlavičke, by som povedal, lebo pána Vážneho som ešte tak nevidel nervózneho, ako je teraz. A musím povedať, že aj šéf NKÚ konštatoval, na mýte dnes zarába súkromník a nie štát. Opakujem, na mýte dnes zarába súkromník a nie štát. Takže, neviem, pán Vážny, prečo ste, síce viem, prečo ste taký nervózny. Ďakujem.
Pellegrini, Peter, predseda NR SR (2015-03-17):
Hlasujeme o bode 90 spoločnej správy s odporúčaním gestorského výboru schváliť. (Hlasovanie.) Prítomných 89, za 78, zdržalo sa 5, nehlasovalo 6. Návrh sme schválili.
P. Csáky, podpredseda vlády SR: (2006-04-20):
Ctený pán poslanec, ďakujem pekne za vašu otázku a dovoľte mi, aby som vás oboznámil s obsahom odpovede pána premiéra. Povodňová situácia na vodných tokoch Slovenskej republiky je v súčasnosti stabilizovaná. Pokračujú práce na sanáciách na povodňami narušených úsekoch ochranných hrádzí, v čistení korýt tokov a pokračuje prečerpávanie vnútorných vôd čerpacími stanicami. Škody sú v súčasnosti vyčísľované a verifikované príslušnými povodňovými komisiami. Sú to povodňové komisie obcí, miest, obvodných úradov životného prostredia a krajských úradov životného prostredia. Sumarizujú sa škody a náklady na záchranné a zabezpečovacie práce v jednotlivých rezortoch na vyšších územných celkoch. Na základe týchto podkladov predloží minister životného prostredia ako predseda Ústrednej povodňovej komisie Slovenskej republiky správu na rokovanie vlády Slovenskej republiky s návrhom na úhradu nákladov na záchranné a zabezpečovacie práce a prípadnú úhradu škôd. Koncepcia ochrany Slovenskej republiky je riešená základnými dokumentmi, z ktorých vychádza ministerstvo životného prostredia, to znamená Program protipovodňovej ochrany Slovenskej republiky do roku 2010 a Koncepcia vodohospodárskej politiky do roku 2015. Program protipovodňovej ochrany schválila vláda Slovenskej republiky v roku 2000 a po povodniach v roku 2002 vláda v roku 2003 schválila jeho aktualizované znenie, v ktorom boli stanovené priority ochrana Bratislavy, Banskej Bystrice a Prešova. Náklady na realizáciu po aktualizácii programu v roku 2002 vzrástli na takmer 21 mld. Sk. Ctený pán poslanec, nie som si istý, či všetky detaily mojej odpovede na vašu otázku zodpovedali. Je tu prítomný pán minister životného prostredia, ktorému môžete dať buď otázku alebo interpeláciu v ďalšej časti dnešného rokovania. Za seba môžem len potvrdiť, že som bol prítomný na rokovaní vlády, keď vláda vyjadrila ochotu zaoberať sa touto problematikou. Na základe dokumentu pána ministra životného prostredia vláda bude rokovať o prípadných náhradách za škody, ktoré boli spôsobené a ohľadne strategických krokov, ktoré sú potrebné v tejto oblasti pre Slovenskú republiku a pre regióny Slovenskej republiky. Myslím si, že by sme mali viesť naďalej rokovania a prijať nielen dokumenty o týchto krokoch, ale aj konkrétne kroky s patričným finančným zabezpečením. Ďakujem pekne, pán podpredseda.
Sulík, Richard, predseda NR SR (2011-06-28):
No moment, moment, teraz najprv je tu písomne prihlásený za poslanecký klub SMER pán poslanec Maďarič a hneď po ňom pán Galbavý v rámci ústnych. (Reakcia spravodajcu.) Áno? Tak keď máte prednosť, tak nech sa páči.
Borguľa, Martin, poslanec NR SR (2021-05-03):
Ďakujem za slovo. Vážená pani ministerka, možno vám moje slová prídu divné, lebo prehováram k vám ako koaličný poslanec. Prosím vás, aj celú vládu, aby ste si uvedomili, že parlament v našej demokracii je nadriadený vláde. Vláda nás žiada o vyslovenie dôvery a vláda tu nie je. Však to je, to je, to je nonsens. Keby som ja do svojej roboty prišiel odprezentovať projekt svojmu šéfovi alebo mu ho pošlem a nedostavím sa osobne na tú prezentáciu, tak to bolo to posledné, čo som v tej práci robil. Ja vás žiadam, a teda naozaj to možno znie pre tu sediacich opozičných kolegov divne, ako koaličný poslanec, aby ste zabezpečili účasť ministrov, lebo ja tu poctivo od rána, budem tu sedieť do večera, možno celú noc, možno zajtra, neviem. Tiež mám pár pripomienok k programovému vyhláseniu vlády ako možno ďalší koaliční poslanci a bol by som rád, keby si to ministri vypočuli. Prosím vás, zabezpečte účasť vlády na rokovaní o programovom vyhlásení vlády. Ďakujem.
Kollár, Boris, predseda NR SR (2023-02-17):
Prosím, prezentujme sa a hlasujeme. (Ruch v sále.) Pán kolega, prosím, nevykrikujte, nie sme tunák v nejakej verejnej diskusii. (Hlasovanie.) Prítomných 132 poslancov, za 81, proti 32, zdržalo sa 17, nehlasovali 2. Uvedený, konštatujem, že Národná rada po opätovnom prerokovaní schválila zákon o dani z osobitnej stavby, vrátený prezidentkou Slovenskej republiky . A teraz poprosím, ďalej prosím spoločného spravodajcu z výboru pre pôdohospodárstvo. [Hlasovanie o návrhu poslancov Národnej rady Slovenskej republiky Jaromíra Šíbla, Tomáša Šudíka, Márie Šofranko a Jána Szőllősa na vydanie zákona, ktorým sa mení a dopĺňa zákon č. 364/2004 Z. z. o vodách a o zmene zákona Slovenskej národnej rady č. 372/1990 Zb. o priestupkoch v znení neskorších predpisov (vodný zákon) v znení neskorších predpisov , tlač 1257.]
Kotleba, Marian, poslanec NR SR (2020-09-22):
Dobre, máme to napravené...
P. Farkas, poslanec: (2004-03-12):
Ale teraz, pán kolega, ste porovnali neporovnateľné, lebo sme reagovali na to, že to sa tu ešte nestalo, že minister otvorí znova rozpravu a vystúpi niektorý poslanec a predloží novelu úplne iného zákona. To sa tu ešte doteraz nestalo a na to sme reagovali. Po prvé. Po druhé, keď ešte stále obhajujete ten váš návrh, aby prakticky spomenuté výnosy neboli zdanené, tak poďme – možno ešte mám minútku – vysvetliť, o čo tu ide. Ide o to, že vy bojujete o to ako príslušník ľavicovej politickej sily, aby hypotekárne záložné listy, ktoré boli vydané do konca roku 2003, neboli zdanené. Ale v súčasnosti zákon je iný, už vydávané po 1. januári sú zdanené. Po prvé. Po druhé, nedokončil som ešte v predchádzajúcom vstupe, kto kupoval také hypotekárne záložné listy. Kto si mohol dovoliť? Správcovské spoločnosti, bohaté banky, poisťovne a, medzi nami povedané, bohatí ľudia. A sú vydané na 10, 15, 12, 5 rokov takéto hypotekárne záložné listy. Vy bojujete o to, aby takíto ľudia mali vytvorený tzv. inkubátor do konca splatnosti týchto hypotekárnych záložných listov... (Prerušenie vystúpenia časomierou.)
Kollár, Jozef, poslanec NR SR (2011-07-12):
A gestorský výbor pre financie a rozpočet.
Blanár, Juraj, podpredseda NR SR (2021-11-12):
Na vaše vystúpenie tri faktické poznámky. Pán poslanec Taraba ako prvý.
Mazurek, Milan, poslanec NR SR (2020-11-24):
Pán poslanec Viskupič, to, čo hovoríte, by bolo krásne a v podstate to na začiatku aj súhlasí, že banky si premietli zavedenie bankového odvodu do zvýšených cien poplatkov, úverov a tak ďalej, ale bolo by to fakticky správne, keby banky po prijatí tohto zákona tieto poplatky znížili. Povedzte mi jednu banku na Slovensku, ktorá zrušením tohto zákona a tým pádom zrušenia tohto odvodu a zvýšenia zisku o 300 mil. eur v celkovom hľadisku všetkých bánk teraz znížila poplatky. Práve naopak, na jar tohto roku zásadným spôsobom všetky banky poplatky navýšili a občania budú platiť ešte viac, ale s tým, že banky zarobia o tých 300 mil. eur viac. Nemal by som, nemal by som jediný problém s tým, že chcete nejak znížiť alebo rušiť bankový odvod za predpokladu, ak by to banky zohľadnili v cenách svojich produktov, ale toto sa nedeje. Deje sa presný opak, a preto som o tom takto hovoril v rozprave, pretože jasne a zreteľne musí byť každému jasné, že banky nechutne bohatnú a k cenám ľudí sa to vôbec nedostáva. A potom ste povedali, že prečo nebojujeme za finančnú gramotnosť, za to, aby ľudia boli viac vzdelaní v tejto oblasti. My sme napríklad aj v minulom volebnom období jasne nastavili alebo teda predložili mnohé návrhy zákonov, a budeme to predkladať aj teraz, ktoré by zamedzili rôznym produktom, ktoré banky reklamujú, pochybne a klamlivo ich reklamujú v televíziách, rádiách, zoberte si takú pôžičku s takým úrokom, zaplatíte to a to, a pritom viete dobre, že to nie je nakoniec pravda a ten človek zaplatí neporovnateľne viac. Preneste si hypotéku, veď poznáme všetky tie slovíčka, všetky tie hry slov, ktoré neustále v televízii vidíme. A jedná sa o inštitucionalizovanú lož, čo je podľa môjho názoru reklama. A rovnako budeme k tomu pristupovať aj v tomto volebnom období a snažiť sa bankám čo najviac zregulovať tento spôsob podnikania a toto klamstvo, ktoré voči obyvateľom Slovenskej republiky neustále šíria.
M. Číž, podpredseda NR SR: (2006-12-13):
(Hlasovanie.) Prítomných 94 poslancov, za 94, nehlasovali 2 poslanci. (Reakcie z pléna.) Ruším, hlasujeme, páni poslanci. (Hlasovanie.) Prítomných 121 poslancov, za 116, nehlasovalo 5 poslancov. Konštatujem, že sme navrhované uznesenie schválili. Teraz pristúpime k hlasovaniu v prvom čítaní o vládnom návrhu zákona o trojstranných konzultáciách na celoštátnej úrovni a o zmene a doplnení zákona č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, teda zákon o tripartite (tlač 146). Dávam slovo spravodajcovi, ktorého určil navrhnutý gestorský výbor pre sociálne veci a bývanie poslancovi Róbertovi Madejovi, aby hlasovanie uviedol.
Bubeníková, Anna, predsedníčka Výkonného výboru Fondu národného majetku SR (2010-09-08):
Audit obsahuje okrem iného hodnotenie použitých účtovných princípov a zhodnotenie významných odhadov vedenia, možnosti vzniku rizík a strát, ako aj posúdenie účtovnej závierky ako celku. Všetky vzťahy medzi Fondom národného majetku a privatizovanými subjektami, ako aj medzi Fondom národného majetku a orgánmi štátnej správy a ostatnými organizáciami sú premietnuté v súvahe Fondu národného majetku v členení na aktíva a pasíva, ktoré k 31. 12. 2009 predstavujú sumu 2 819 837 819 eur. Najvýznamnejšou položkou v aktívach fondu je účasť na majetku akciových spoločností v celkovej výške 2,3 mld. eur. Hlavnou položkou pasív je účet Fond privatizácie, ktorý predstavuje sumu 2,7 mld. eur a je hlavným zdrojom krytia aktív. Tvorba a použite fondu privatizácie sú vyjadrené výkazom o tvorbe a použití majetku Fondu národného majetku Slovenskej republiky. Výkaz je súčasťou ročnej účtovnej závierky. Najvýraznejšou položkou, ktorá sa podieľala na tvorbe majetku Fondu národného majetku v roku 2009, je položka Zisk z účasti Fondu národného majetku na podnikaní obchodných spoločností, to znamená dividendy z akciových spoločností, vo výške takmer 600 mil. eur. Celkové použitie majetku Fondu národného majetku za rok 2009 podľa § 28 ods. 3 zákona č. 92 o podmienkach prevodu majetku štátu na iné osoby v znení neskorších predpisov dosiahlo výšku 596 743 589 eur. V rámci celkového použitia majetku Fondu národného majetku najvýznamnejšiu položku tvorí položka „použitie majetku v súlade s rozhodnutím vlády“, to znamená posilnenie štátnych finančných aktív. Národná rada Slovenskej republiky uznesením č. 1190 zo 4. decembra 2008 k návrhu rozpočtu Fondu národného majetku za rok 2009 schválila objem nákladov na činnosť fondu vo výške 5 055-tisíc eur. Tieto náklady neboli vyčerpané na 100 %, fond sa usiloval rešpektovať odporúčania vlády Slovenskej republiky zabezpečiť účelnú úspornosť a hospodárnosť použitia finančných prostriedkov na činnosť Fondu národného majetku. Vážené dámy, vážení páni, Prezídium Fondu národného majetku prerokovalo Ročnú účtovnú závierku Fondu národného majetku 30. 3., Dozorná rada 29. 4. 2010, obidva orgány odporúčali Národnej rade Slovenskej republiky schváliť tento materiál. Vláda Slovenskej republiky tento materiál prerokovala 12. 5. 2010, schválila ho uznesením č. 304/2010 a odporučila ho predložiť na schválenie Národnej rade Slovenskej republiky. Materiál nemá priamy finančný, ekonomický, environmentálny vplyv ani vplyv na zamestnanosť. Dňa 2. 9. 2010 bol materiál prerokovaný vo výboroch Národnej rady Slovenskej republiky, vo výbore pre financie a rozpočet, výbore pre hospodárstvo, výstavbu a dopravu. Dovoľujeme si týmto, ctené plénum, uchádzať sa o vašu podporu, teda o schválenie Ročnej účtovnej závierky Fondu národného majetku roku 2009. Ďakujem za pozornosť.
Blaha, Ľuboš, podpredseda NR SR (2023-12-13):
Pán poslanec Martin Dubéci, nech sa páči.
Jahnátek, Ľubomír, poslanec NR SR (2010-12-16):
O tej skrini to máte zas domýlené, lebo to, čo váš Mikloš vtedy povedal, tak to bolo úplne na inom poschodí a úplne iná skriňa, nechajme túto kauzu, lebo mnohí ľudia, ktorí tu teraz sedia v parlamente, ani nevedia, o čom hovoríme. Čiže nebolo to tak, ale si to prispôsobujete, ako vám to vyhovuje. Pán Janiš, viete, čo som vám ja chcel povedať vlastne pri týchto kauzách? Že keby ste vy vtedy neboli rozkradli tú slovenskú energetiku, dneska sme mohli obtočiť Košice s Bratislavou diaľničnými úsekmi trikrát, lebo toľko ste nakradli. A to je ten právny dôvod, prečo som vám tieto tézy znovu pripomenul. Čiže vy sa netvárte ako svätý za dedinou. Kto tu kradol vo veľkom a rozkrádal, to bola druhá Dzurindova vláda, to boli ministri hlavne v druhej Dzurindovej vláde. A také škody, ktoré ste vy narobili, je svetový unikát. A garantujem vám, že vás už nikto v histórii Slovenska nedobehne, lebo tak vo veľkom kradnúť, ako ste to robili vy, sa nedá. (Potlesk.)
B. Bugár, podpredseda NR SR: (2005-01-20):
Pán spravodajca, nech sa páči, môžete zaujať stanovisko k rozprave.
Grendel, Gábor, podpredseda NR SR (2021-05-27):
Pán poslanec Kočiš s reakciou na vystúpenie pána poslanca Mazureka.
Šefčík, Marek, poslanec NR SR (2021-05-05):
Ďakujem za slovo. Je mi troška ľúto, Anka, že nie je tu viac ľudí v sále, lebo ten potlesk mal byť búrlivejší podľa mňa po tvojom prejave. A to nielen za prejav. Ja si myslím a... pcha, myslím, som o tom presvedčený, že boj za dobro, spravodlivosť, za naprávanie krívd je tým najťažším bojom vôbec aj v politike. A ja ti chcem touto faktickou poznámkou poďakovať za to, že za to nebojuješ mesiac ani dva mesiace, ale vieme, koľko je za tým obrovskej roboty a aké ty si vynaložila úsilie, aby si mohla takto vystúpiť a predložiť tento zákon. Čiže klobúk dolu, ja budem sa snažiť ešte prihlásiť, myslím, že pôjde, do ústnej rozpravy a ešte tam poviem viac, ale chcem veľmi oceniť tvoju snahu, tvoju iniciatívu. Super, podporujem.
Hort, Milan, podpredseda NR SR (2011-02-10):
Všetko, pán poslanec? (Reakcia poslanca.) Všetko. Pýtam sa teraz vzhľadom na to, že vyhlasujem rozpravu za skončenú, či pán navrhovateľ chce zaujať stanovisko v rozprave. (Reakcia navrhovateľa.) Nech sa páči.
Kozelová, Monika, poslankyňa NR SR (2020-07-14):
Tak ja sa vrátim k tým plotom, lebo už sa mi bude o nich snívať. Prosím vás, ja som nehovorila o tom, že za všetko môžu ploty. Ja som hovorila o tom, že to, že, že, že sa týra v rómskych osadách, je omnoho viac viditeľné len preto, že tam nie sú ploty. Ale to, že sa týra aj v normálnych rodinných domoch aj v panelákoch aj kdekade, tak to proste jednoducho vidno nie je, pretože za ten plot sa my reálne teraz nevieme dostať. Nie je to nikoho problém, je to problém zákonov a tie zákony treba upraviť, samozrejme, to je prvá vec. Čo sa týka poľovníkov. Pokiaľ, pokiaľ sa cvičia psy tak, že neublížia ďalšiemu zvieraťu, je to v poriadku, ja som sa s kolegom Gyimesim o tom bavila, on prišiel za mnou a pýtal sa ma. Na moju otázku, či sa zvieraťu ubližuje počas, počas cvičenia psov, povedal, že nie. Tak ak sa neubližuje zvieraťu, tak to nie je týranie. Takže prosím vás, skúsme sa dohodnúť. A to nehovorím o tom, že my máme tiež ťažké srdce na poľovníkov, pretože tie dostrieľané psy v lese a dostrieľané divé mačky úplne nezmyselne len preto, že si niekto chce streliť a zastrelené psy na vlastnej lúke, čo sa stalo mojej kamarátke, kde jej na jej vlastnej lúke odstrelili jej vlastných dvoch psov poľovníci, tak to tiež nebolo okej asi, tak si myslím, že sme fifty-fifty v tomto smere. Takže, prosím vás pekne, skúsme trošku menej demagógie do tohto, lebo nie je to úplne v poriadku. A útočiť tu na nenarodené deti a vďaka, že niekto nemá deti, tak to tiež nebolo zrovna férové, že? Čiže poprosila by som, aby sme sa k sebe chovali normálne a riešili veci normálne. Ďakujem pekne.
P. Hrušovský, predseda NR SR: (2003-06-27):
(Hlasovanie.) Prítomných je 144 poslancov, za 67, proti 33, zdržalo sa 41, nehlasovali 3. Konštatujem, že návrh sme neschválili. Ďalší návrh.
Laššáková, Jana, podpredsedníčka NR SR (2015-06-18):
Na vystúpenie pána poslanca s faktickými poznámkami sa hlásia poslanci Kadúc, Droba, Horváthová, Hraško. Končím možnosť prihlásiť sa s faktickými poznámkami. Nech sa páči, pán poslanec Kadúc.
Choma, Igor, poslanec NR SR (2019-03-27):
Najprv hlasovať o treťom čítaní.
Laššáková, Jana, podpredsedníčka NR SR (2014-04-02):
Nech sa páči, pán navrhovateľ.
K. Tóthová, poslankyňa: (2008-07-01):
O čo ide v § 19. V § 19 ide o zákaz hanobenia pohlavia, rasy, farby pleti, jazyka, náboženstva. Vieme, že toto sú otázky, ktoré aj v Európskej únii sa zdôrazňujú, že takéto diskriminačné a hanobizačné postupy treba v štátoch Európskej únie odstrániť. Ďalej ide o zákaz v ponukách programov, to je v tých upútavkách, robiť znázorňovanie strelných zbraní a scén násilia. Čiže sa to týka len tých ponúk programov. A, po ďalšie, ide o zákaz skrytou formou propagovať alkoholizmus, fajčenie, užívanie omamných látok, jedov a prekurzorov. Vážení, toto sú základné veci, o ktorých v našej spoločnosti sa už dávnejšie hovorí. A myslím, že elektronické médiá propagovať tieto otázky by nemali. Preto si myslím, že za porušenie týchto ustanovení by malo byť jasne sformulované, že sa ukladá pokuta. Ďakujem za pozornosť. Odovzdávam v písomnom prevedení legislatívny návrh s 21 podpismi poslancov. Ďakujem za pozornosť.
Z. Horváth, poslanec: (2007-10-16):
Konštatujem, že uvedený návrh zákona spĺňa z formálnoprávnej stránky všetky náležitosti uvedené v § 67 a § 68 zákona o rokovacom poriadku, ako i náležitosti určené v legislatívnych pravidlách. Z toho vyplýva, že návrh zákona obsahuje paragrafové znenie a dôvodovú správu. Účelom návrhu zákona je rozšíriť možnosti použitia prostriedkov sociálneho fondu aj na úhradu nákladov na posudky, expertízy a iné služby nevyhnutné na realizáciu kolektívneho vyjednávania. Predložený návrh zákona je v súlade s Ústavou Slovenskej republiky a ďalšími všeobecne záväznými predpismi a medzinárodnými dohovormi, ktorými je Slovenská republika viazaná. Dámy a páni, s ohľadom na oprávnenia, ktoré pre mňa ako spravodajcu vyplývajú z § 73 zákona o rokovacom poriadku Národnej rady Slovenskej republiky v znení neskorších predpisov, odporúčam, aby sa Národná rada Slovenskej republiky uzniesla v zmysle § 73 ods. 3 písm. c) zákona o rokovacom poriadku na tom, že po rozprave prerokuje uvedený návrh zákona v druhom čítaní. Súčasne odporúčam v zmysle § 74 ods. 1 zákona č. 350/1996 Z. z. o rokovacom poriadku Národnej rady Slovenskej republiky v znení neskorších predpisov v súlade s rozhodnutím predsedu Národnej rady Slovenskej republiky č. 429 z 28. septembra 2007 prideliť návrh zákona na prerokovanie výboru pre hospodársku politiku, ústavnoprávnemu výboru a výboru pre sociálne veci a bývanie. Za gestorský výbor navrhujem v súlade s citovaným rozhodnutím predsedu Národnej rady Slovenskej republiky výbor pre sociálne veci a bývanie. Súčasne navrhujem, aby ho prerokovali výbory, ktorým bol uvedený návrh pridelený, v lehote do 26. a gestorský výbor do 28. novembra 2007. Pani predsedajúca, skončil som. Prosím, otvorte rozpravu.
Benčík, Ján, poslanec NR SR (2021-10-01):
Sova hovorí vrabcovi, že má veľké oči. Práve na toto pekné a výstižné slovenské príslovie som si spomenul hneď v úvode vystúpenia poslanca, ktorého, tak ste hovorili, meno sa nevyslovuje, ale rád by som to upresnil, ktorého meno už slušný človek ani nevysloví, a to vzhľadom na jeho pôsobenie na sociálnych sieťach a takisto aj na jeho vystúpenia v parlamente. No veď tento poslanec nazval pána špeciálneho prokurátora Lipšica Urválkom. No čo môže byť väčším kúzlom nechceného, ak teda obdivovateľ totalitných režimov, obdivovateľ diktátora Fidela Castra či vraha Che Guevaru, človek, ktorý na Kube zatína svoju malú pästičku a zaklína sa právami pracujúcich, pričom on v tej pesničke nikdy žiadny pracovný nástroj reálne nedržal, a takýto človek nazýva iného urválkom, pričom jeho slovník je ako keby vystrihnutý z prejavu tohto neblaho známeho komunistického prokurátora.